BG    BG BG 
 
BG 1   BG  КОМИСИЯ  НА ЕВРОПЕЙСКИТЕ  ОБЩНОСТИ  
Брюксел , 9.1.2009 
SEC(2008) 3097 окончателен  
  
РАБОТЕН  ДОКУМЕНТ  НА СЛУЖБИТЕ  НА КОМИСИЯТА  
 
Придружителен  документ  към 
Предложение  за 
 
РЕШЕНИЕ  НА ЕВРОПЕЙСКИЯ  ПАРЛАМЕНТ  И СЪВЕТА  
  
ЗА СЪЗДАВАНЕ  НА ПРОГРАМА  ЗА СЪТРУДНИЧЕСТВО  С ТРЕТИ  ДЪРЖАВИ  
В ОБЛАСТТА  НА АУДИОВИЗУАЛНИТЕ  МЕДИИ   
 
MEDIA MUNDUS 
  
 
 
РЕЗЮМЕ  НА ОЦЕНКАТА  НА ВЪЗДЕЙСТВИЕТО  
 
 
{COM(2008) 892 окончателен } 
{SEC(2008) 3098} {SEC(2008) 3102} 
 
BG 2   BG 1. ВЪВЕДЕНИЕ  
Аудиовизуалният  сектор  е важен  фактор  за създаване  на висококвалифицирани  
перспективни  работни  места  и за предаване  и развитие  на културните  ценности . В 
рамките  на Лисабонската  стратегия  аудиовизуалният  сектор  е от особено  значение  и 
допринася  за Лисабонската  програма  и по-конкретно  за подобряване  на обучението , 
благосъстоянието , растежа  и създаването  на работни  места  в една  основана  на знанието  
икономика . Като  част от Лисабонската  програма  аудиовизуалният  сектор  играе  важна  
роля  в инициативата  i2010 – политическата  рамка  за политиките  на Европейския  съюз  в 
областта  на информационното  общество  и медиите .  
Наред  с това аудиовизуалният  сектор  е от значение  в контекста  на Конвенцията  на 
ЮНЕСКО  за защита  и насърчаване  на разнообразието  на културните  изкази . Тази  
конвенция  подчертава  специфичния  двойствен  характер  (културен  и икономически ) на 
културните  блага  и услуги . 
Основният  проблем , пред  който  е изправен  европейският  аудиовизуален  сектор  на 
международния  пазар , е ограниченото  разпространение  на аудиовизуални  
произведения . Въпреки  че е налице  търсене  на по-разнообразно  аудиовизуално  
съдържание , чуждите  филми , с изключение  на произведените  в Холивуд , се сблъскват  
по подобен  начин  с проблема  на ограниченото  разпространение  на европейския  пазар . 
През  последните  две десетилетия  аудиовизуалното  пространство  се промени  
значително  в международен  план , по-специално  в резултат  на технологични  
постижения  като многоканалната  цифрова  телевизия , цифровите  филмови  прожекции  и 
системата  за видео  при поискване . На някои  чужди  пазари  това доведе  до силен  
финансов  ръст  и обещаващи  инвестиции  и, като следствие  от това, до растящо  търсене  
на аудиовизуално  съдържание . Структурните  слабости  по отношение  на 
разпространението  на европейските  произведения  на чужди  пазари  и неподходящото  
финансиране  на европейските  аудиовизуални  предприятия  пречат  на промишлеността  
да се възползва  напълно  от разширяването  на възможностите  на международния  пазар . 
На този фон оценката  на въздействието  определи  две общи  политически  цели  по 
отношение  на международното  сътрудничество : 
• Да се засили  конкурентоспособността  на аудиовизуалната  индустрия  на ЕС на 
световния  пазар . 
• Да се разшири  потребителският  избор  и да се увеличи  културното  многообразие  на 
европейския  и международния  пазар .  
Проведени  бяха  широкообхватни  консултации  с основните  заинтересовани  страни  и 
със специалисти  като например  участниците  в сегашната  програма  MEDIA 2007, 
специалисти  от трети  държави  и членове  на Комитета  по медиите . През  април  2008 г. 
беше  поставено  началото  на открита  обществена  консултация  в интернет  и в рамките  
на едно  публично  изслушване , на множество  конференции  и срещи  заинтересованите  
страни  изразиха  подробно  своите  становища . Освен  това бяха  проведени  консултации  с 
множество  служби  на Комисията  и авторът , ГД INFSO, сключи  договор  с Technopolis / 
Media Consulting Group  за да си осигури  външен  експертен  капацитет  и информация , 
необходима  за изработването  на оценката  на въздействието , включвайки  изискванията  
за оценка  ex-ante . 
 
BG 3   BG 2. КОНТЕКСТ  НА ИНИЦИАТИВАТА  
С оглед  на произтичащите  от интернационализацията  на пазара  проблеми  и 
предизвикателства , пред  които  е изправен  европейският  аудиовизуален  сектор , 
Европейският  парламент  прие  на 13 декември  2007 г. в рамките  на бюджета  за 2008 г. 
подготвителното  действие  MEDIA International, което  се концентрира  върху  развитието  
на връзките  на Европейския  съюз  с аудиовизуалните  пазари  на трети  държави . На 
неофициална  среща  на министрите  от Европейския  съюз  и ЕАСТ , отговарящи  за 
аудиовизуалния  сектор , проведена  по съвместна  покана  на Вивиан  Рединг  и президента  
на Филмовия  фестивал  в Кан Жил  Жакоб  на 19 май 2008 г. в Кан, в присъствието  на 
Жозе  Мануел  Барозу  бе приета  декларация , приветстваща  инициативата  на 
Европейския  парламент  за подготвителното  действие  MEDIA International и 
насърчаваща  Комисията  да „подкрепи  развитието  на тази  инициатива  и да проучи  
доколко  е възможно  и желателно  изработването  още преди  края  на годината  на 
предложение  за програма , насърчаваща  взаимноизгодното  сътрудничество  между  
специалистите  от европейския  аудиовизуален  сектор  и тези  от трети  държави “. 
Резултатите  от поканата  за представяне  на предложения  за подготвителното  действие  
показаха  наличието  на бърз  и широк  отзвук  от специалисти , чиито  проекти  за обучение , 
насърчаване  и изграждане  на филмови  мрежи  вече покриват  основните  пазари  в 
Латинска  Америка  и Азия . 
В рамките  на подготовката  на предложение  за правно  основание  в съответствие  с 
подготвителното  действие  MEDIA International ГД INFSO изработи  настоящата  оценка  
на въздействието  за евентуалната  бъдеща  програма  MEDIA Mundus. 
3. ДЕФИНИЦИЯ  НА ПРОБЛЕМА  И МОТИВИ  ЗА ИНТЕРВЕНЦИЯТА  
Основният  проблем  пред  европейския  аудиовизуален  сектор  на международния  пазар , 
според  оценката  на въздействието , е ограниченото  разпространение  на 
аудиовизуалните  произведения . Този  проблем  засяга  не само  европейските  
специалисти , които  не могат  да се възползват  напълно  от възможностите , предлагани  
от интернационализацията  на аудиовизуалните  пазари , но също  и потребителите , които  
се сблъскват  с ограничения  в избора  и културното  многообразие . От своя  страна  
Европейският  съюз , един  от основните  участници  в преговорите  по Конвенцията  на 
ЮНЕСКО  за културното  многообразие , е изправен  пред  високи  очаквания  по 
отношение  на нейното  прилагане  и пред  опасността  да изгуби  репутацията  си в това 
отношение . 
Причините  за недостатъчното  разпространение  на аудиовизуалните  произведения  са 
следните : отделните  европейски  пазари  са разпокъсани  не само  въз основа  на езика , но 
и на своята  пазарна  структура . Проблемът  се крие  в размера  на пазара  - размерът  на 
първоначалния  пазар  определя  влиянието  на сектора  на международната  сцена . Пазарът  
на всяка  една  държава -членка  поотделно  (и на повечето  нейни  чуждестранни  
партньори ) е сравнително  малък  в сравнение  с пазара  на САЩ . Структурите  за 
предлагане  в Европа  са изградени  от отделни  малки  дружества  за разлика  от техните  
големи  многонационални  вертикално  интегрирани  конкуренти  в САЩ ; оттук  следва  и 
липсата  на конкурентоспособност  на европейската  аудиовизуална  промишленост . 
Наред  с това европейските  дружества  страдат  и от недостатъчното  финансиране . 
Аудиовизуалните  произведения  се финансират  основно  от национални  обществени  
ресурси , което  ограничава  необходимостта  от чуждестранни  инвестиции  и износ  на 
продукцията . Освен  това зависимостта  на търсенето  и зрителските  навици  на публиката  
от произведени  в САЩ  или в собствените  държави  кинохитове , представлява  сериозна  
 
BG 4   BG пречка  за изявата  на действителното  многообразие . Богатият  избор  от филми  с 
разнообразна  културна  основа  остава  извън  вниманието  на публиката  (по-специално  на 
младежката  публика ), макар  че съществува  документирано  търсене  на повече  
многообразие . 
Съществуващите  програми  на ЕС за подкрепа  на аудиовизуалния  сектор  като MEDIA 
2007 имаха  положително  въздействие  върху  аудиовизуалната  промишленост  и 
разпространението  на аудиовизуални  произведения  в рамките  на Европа . Те обаче  не са 
в състояние  да реагират  на предизвикателствата  на бързата  интернационализация  на 
аудиовизуалния  сектор . Програми  като EUROMED Audiovisual II или помощната  
програма  на ЕС за аудиовизуалния  сектор  на държавите  от АКТБ  са програми  за 
регионално  развитие  и като такива  имат  различен  фокус  и цели . Една  нова  програма  би 
донесла  съществени  синергии  с тези програми .  
Други  международни  инициативи  като съществуващите  международни  филмови  
фондове  имат  обикновено  ограничен  бюджет . Договорите  за съвместни  продукции  
рядко  се финансират  от средствата  на бюджета  и поради  това са неефикасно  средство  
за решаването  на описаните  по-горе проблеми . 
4. ЦЕЛИ 
Основните  цели  са укрепването  на международното  сътрудничество  с цел засилване  на 
конкурентоспособността  на европейския  аудиовизуален  сектор  и разширяването  на 
избора  за потребителите  и на културното  многообразие  на европейските  и 
международните  пазари . 
Бяха  установени  четири  специфични  цели : 
(1) Да бъдат  засилени  обменът  на информация  и проучването  на пазара , по-
специално  чрез образователни  инициативи , да се облекчат  връзките  
между  специалисти  от Европа  и от трети  държави , за да се подобри  
достъпът  до чужди  пазари  и да се изгради  атмосфера  на доверие  и 
дългосрочни  търговски  отношения . 
(2) Да се подпомогне  навлизането  на международни  съвместни  продукции  
на световните  аудиовизуални  пазари .  
(3) Да се укрепи  трансграничното  предлагане  на аудиовизуални  
произведения  и да се привлече  на взаимна  основа  вниманието  в трети  
държави  към европейски  аудиовизуални  произведения , както  и да се 
увеличат  възможностите  за потребителски  избор  за европейската  
публика  и публиката  в трети  държави .  
(4) Да се привлече  интересът  на нова  публика  и да се насърчи  филмовата  
грамотност . 
5. ПОЛИТИЧЕСКИ  ВАРИАНТИ  
Три различни  политически  варианта  бяха  подложени  на оценка  (в това число  и два 
различни  сценария  за осъществяване  на тези специфични  цели ) по отношение  на 
 
BG 5   BG тяхното  икономическо , социално , културно  и екологическо  въздействие  и тяхната  
рентабилност .  
(1) Запазване  на обичайната  практика  (съществуващите  европейски  
инициативи  в областта  аудиовизуалния  сектор  продължават  да се 
изпълняват  без промяна ). 
(5) Разширяване  на обхвата  на съществуващите  инструменти . 
(6) Създаване  на нов инструмент  MEDIA Mundus. 
С оглед  на развитието  на световния  пазар  и на технологичните  предизвикателства  при 
варианта  „Запазване  на обичайната  практика “ положението  на европейските  
аудиовизуални  дружества  ще се влоши  значително  с течение  на времето . Запазването  
на обичайната  практика  няма  да доведе  до допълнителни  разходи , но ще обезсмисли  
направените  разходи , ако европейските  предприятия  не се възползват  от 
възможностите  на интернационализацията  в новите , бързо  растящи  пазари . 
Беше  счетено , че разширяването  на обхвата  на съществуващите  инструменти  чрез 
допускане  на нови  участници  и форми  на сътрудничество  в програмата  MEDIA 2007 ще 
бъде  неефективно , тъй като би довело  до различни  трудности  във връзка  с правилата  на 
СТО  и би наложило  интензивни  преговори  на правителствено  ниво . Беше  разгледан  
също  и вариант  за разширяване  на MEDIA 2007 не чрез предоставяне  на пълноправно  
членство  или сътрудничество , а чрез въвеждане  на възможности  за международно  
сътрудничество  в настоящата  програма . По отношение  на разходите  и процедурата  
параметрите  са подобни . Този  политически  вариант  обаче  бе отхвърлен , независимо  че 
се явява  алтернатива  на създаването  на нов инструмент , тъй като една  програма , 
занимаваща  се едновременно  с вътрешната  и външната  политика , би станала  твърде  
сложна , би довела  до объркване  на темите  и би била  по-неефективна  при постигането  
на определените  цели . 
При варианта  „Създаване  на нов инструмент “ четирите  специфични  цели  бяха  
конкретизирани  чрез по-детайлни  оперативни  цели  / поредици  от действия , които  са 
обвързани  с конкретните  преследвани  резултати : 
(1) Увеличен  обмен  на информация  и проучване  на пазара , по-специално  чрез 
образователни  инициативи , улесняване  на връзките  между  специалисти  от 
Европа  и от трети  държави  с цел подобряване  на достъпа  до чужди  пазари  и 
изграждане  на атмосфера  на доверие  и дългосрочни  търговски  отношения . 
• Създаване  на уебсайтове  и бази  данни  (цели  се събиране  и разпространяване  на 
информация  за аудиовизуалния  пазар  в Европа  и в трети  държави ) 
• Мрежа  от контактни  точки  (в различни  региони  на света , за да се наблюдава  
регионалното  развитие  на аудиовизуалния  сектор ) 
• Обучение  (цели  се подпомагане  на различни  мерки  в областта  на обучението  като 
сертифициране  на учебни  институции , осигуряване  на стипендии  или проекти  за 
непрекъснато  и първоначално  обучение ) 
• Механизми  за осигуряване  на достъп  до пазарите  и организиране  на събития  (цели  се 
подпомагане  на достъпа  до филмовия  пазар , както  и на други  събития  с ключово  
значение ) 
(2) Подпомагане  на съвместни  международни  продукции  на аудиовизуалните  
пазари .  
 
BG 6   BG • Подпомагане  на съвместните  продукции  на етапа  на разработката  (цели  се 
подпомагане  при разработката  на сценарии , търсенето  на партньори  и други  
дейности  на етапа  на разработката  като например  финансиране  или кастинг ) 
• Подпомагане  на финансирането  на съвместни  продукции  (цели  се пряко  
финансиране  на съвместни  продукции  или мерки , улесняващи  достъпа  на 
съвместните  продукции  до търговско  финансиране ) 
(3) Подобряване  на трансграничното  предлагане  на аудиовизуални  произведения . 
Привличане  на вниманието  към европейските  аудиовизуални  произведения  в 
световен  мащаб  и разширяване  на избора  за публиката  в Европа  и в трети  
държави .  
• Подпомагане  на предлагането  (цели  се помощ  по отношение  на разходите  за 
придобиване , печатане , реклама , дублиране  и поставяне  на субтитри , и т.н.) 
• Мрежи  от киносалони  (цели  се подкрепа  за мрежи  от киносалони  в Европа  и в трети  
държави , в чиято  програма  са застъпени  значителен  брой /процент  европейски  
аудиовизуални  произведения  и съответно  обратното ) 
• Подпомагане  на излъчващи  оператори  и цифрови  платформи  (цели  се насърчаване  
на предлагането  на европейски  аудиовизуални  произведения  чрез телевизията  и 
платформи  от рода  на VOD (видео  при поискване ), мобилна  телевизия  и т.н. в трети  
държави  и съответно  обратното ) 
(4) Привличане  на нова  публика  и насърчаване  на филмовата  грамотност  
• Фестивали  и специални  събития  (цели  се помощ  за фестивали , представящи  
аудиовизуални  произведения  от Европа  и от трети  държави , или за мероприятия  за 
насочване  на вниманието ) 
• Мрежи  за младежка  публика , в това число  и образователни  дейности  
• Помощ  за телевизионни  програми  за младежка  публика   
Изборът  на специфичните  и оперативни  цели  бе повлиян  в голяма  степен  от 
консултациите  със заинтересованите  страни  и се основава  на анализи  на 
икономическата  ефективност , направени  при различни  ex-post  оценки  на програмите  
MEDIA и оценката  ex-ante  на MEDIA 2007. 
В рамките  на специфичните  цели  „подпомагане  на съвместни  международни  
продукции “ и „подпомагане  на предлагането “ бяха  изпробвани  два различни  сценария . 
По отношение  на подпомагането  на съвместни  продукции  разгледаните  сценарии  бяха  
свързани  или с учредяването  на фондове  от Комисията  (фонд  за разработка  на 
съвместни  продукции , фондове  за съвместни  продукции  на игрални , документални  и 
анимационни  филми , фонд  за междинно  финансиране ), или алтернативно  с 
финансирането  на обучение  за писане  на сценарии , механизми  за достъп  до пазара  и 
съществуващи  фондове  за съвместни  продукции . Предвид  на тежкото  административно  
бреме  създаването  на инструменти  за финансиране  на съвместни  продукции  от 
Комисията  не бе разглеждано  по-нататък . По отношение  на подпомагането  на 
предлагането  единият  от сценариите  се придържаше  повече  към класическия  подход  на 
програмите  MEDIA. Наложи  се обаче  мнението , че изискванията  по отношение  на 
международното  сътрудничество  при предлагането  на вътрешния  пазар  са различават  
от тези на външния  пазар . Затова  вариантът , насочен  към подпомагане  на 
партньорствата  между  притежатели  на права  и разпространители , бе оценен  като по-
ефективен  и подходящ .  
 
BG 7   BG Използваният  при сравняването  на различните  сценарии  метод  за изчисляване  на 
въздействието  по отношение  на разходите  се основава  по-специално  на оценките  на 
предходни  програми  MEDIA, на опита  от MEDIA 2007, на публични  консултации  и на 
подготвителното  действие  MEDIA International.  
Като  цяло  оценката  на въздействието  стигна  до извода , че за постигането  на 
установените  цели  е необходимо  да се приложи  следният  сценарий : 
 Специфична  цел 1: Обмен  на информация  и проучване  на пазара  
1) Създаване  на уебсайтове  и бази  данни   
2) Мрежа  от контактни  точки  
4) Първоначално  обучение  
5) Непрекъснато  обучение  (обучение  за повишаване  на квалификацията )  
6) Механизми  за достъп  до пазара  
Специфична  цел 2: Подпомагане  на съвместни  международни  продукции  
1) Разработка  
а) разработка  на сценарии  
б) търсене  на пазари /партньори  за съвместни  продукции  (pitching)  
2) Съвместни  продукции  
а) допълване  на съществуващи  фондове  за съвместни  продукции  
б) достъп  до финансиране   
Специфична  цел 3: Подпомагане  на предлагането  и разпространението  
1) Подпомагане  на партньорства  между  притежатели  на права , търговски  агенти  и 
разпространители   
2) Мрежа  от киносалони  
3) Подпомагане  на излъчващи  оператори  и цифрови  платформи  
Специфична  цел 4: Привличане  на нова  публика  и насърчаване  на филмовата  грамотност  
1) Фестивали  
2) Специални  събития  
3) Мрежи  за младежка  публика , в това число  и образователни  дейности  
4) Подпомагане  на телевизионни  програми  за младежка  публика  
 
За да се отчете  влиянието  на настоящата  икономическа  криза , бе изработен  трети  сценарий  въз 
основа  на предположение  за намален  бюджет  в сравнение  със сценарии  1 и 2. Този  „кризисен “ 
сценарий  цели  максимална  ефективност  на интервенцията  предвид  на бюджетните  
ограничения . Поради  това бяха  подбрани  само  най-ефективните  оперативни  цели  и действия , 
анализирани  в рамките  на сценарии  1 и 2. Те бяха  обединени  в една  по-тясна  рамка , ограничена  
до три специфични  цели . Този  вариант  ще гарантира  последователност  при прилагането  на 
подготвителното  действие  и би могъл  да проправи  пътя  за по-мащабна  програма  при нови  
финансови  перспективи . 
Специфична  цел 1: Обмен  на информация  и проучване  на пазара  
1) Непрекъснато  обучение  (обучение  за повишаване  на квалификацията )  
Специфична  цел 2: Конкурентоспособност  и предлагане  
1) Търсене  на пазари /партньори  за съвместни  продукции  (pitching)  
2) Подпомагане  на партньорства  между  притежатели  на права , търговски  агенти  и 
 
BG 8   BG разпространители   
Специфична  цел 3: Разпространение  
1) Мрежа  от киносалони  
2) Подпомагане  на излъчващи  оператори  и цифрови  платформи  
3) Подпомагане  на мрежи /партньорства , посветени  на филмовата  грамотност  
 
6. ЗАКЛЮЧЕНИЕ   
Оценката  на въздействието  относно  създаването  на програма  за сътрудничество  в 
аудиовизуалния  сектор  с трети  държави  стигна  до следните  изводи : Разпространението  
на европейски  аудиовизуални  произведения  в трети  държави  е недостатъчно , като 
обратното  също  е вярно . Това  се отразява  на конкурентоспособността  на европейския  
аудиовизуален  сектор , в следствие  на което  европейските  дружества  не могат  да се 
възползват  напълно  от възможностите , предлагани  от интернационализацията . Освен  
това потребителите  не могат  да се възползват  напълно  от богатия  избор  и поради  това 
културното  многообразие  е ограничено . Затова  е необходим  нов инструмент , който  да 
преследва  следните  две глобални  цели : повишаване  на конкурентоспособността  на 
европейския  аудиовизуален  сектор  и разширяване  на потребителския  избор  и 
културното  многообразие .